دستونک
من کاسدے راہ داتگ پہ گران گورءُ کوہ گڈّءَ
من انگراں لئیبءَ آں جنئے منا بیا چڈّہ
ناں اے وڈیں زالے آں نے آوڈیں لالے آں
تئی مولدءَ گُہ وارتہ کلوہ کتہ کوہ گڈ ءَ
تو میتکگیں وشیّاں شموشگ ءَ ئے چی ءَ
اے کرگزیں کاڈانی ھساب ءُ داد تئی بڈءَ
منا نمازءَ نئیلیت گلہ کناں من لیلی
اے تپ تئی گیرانی شپءَپرئنت ماں ھڈءَ
برے سرءُ چمّاں جنت برے منی بند بندءَ
کپودری رنجے گون تئی ترانگانی وڈءَ
من تلوساں بے جاناں تئی بلّکئے ارجاناں
اے دل رمیزاں گپتگ جگر جلالی کڈ ءَ